wickkiey/tamil-wikipedia-markdown huggingface dataset:
# கேம்பிரிச்சு ஆங்கிலம்: முன்னோட்ட ஆங்கிலத் தேர்வு


**கேம்பிரிச்சு ஆங்கிலம்: முன்னோட்ட ஆங்கிலத் தேர்வ** (*Cambridge English: Preliminary English Test (PET)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: முன்னோட்ட ஆங்கிலத் தேர்வு நாளாந்தத் தேவைகளுக்காக ஆங்கிலத்தில் தொடர்பாடல் கொள்வதற்கு ஏற்ற ஓரு அடிப்படை அளவுத் தரமாகவுள்ளது.  

கேம்பிரிச்சு ஆங்கிலம்: முன்னோட்ட ஆங்கிலத் தேர்வு இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (3 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.
# பம்பாரா மக்கள்


**பம்பாரா மக்கள்**, முக்கியமாக மாலியிலும், கினியா, புர்க்கினா பாசோ, செனகல் ஆகிய நாடுகளிலும் வாழும் மாண்டே மக்கள் ஆவர். பம்பாரா மொழியில் இவர்களை **பமானா**, **பன்மானா** போன்ற பெயர்களால் குறிப்பிடுவர். இவர்கள் மாண்டே இனக்குழுக்களுள் மிகப்பெரிய குழுக்களுள் ஒன்றாக கருதப்படுகின்றனர். மாலியில் முக்கியமான மாண்டே குழுவாக இவர்கள் உள்ளனர். மாலியின் மக்கள்தொகையில் 80% பம்பாரா மொழியைப் பேசுகின்றனர்.  

## வரலாறு
பம்பாராக்கள், மாண்டின்கா மக்களில் அரச குலத்தவராகத் தோன்றினர். இவர்கள் 13ம் நூற்றாண்டில் மாலிப் பேரரசைத் தோற்றுவித்தனர். பம்பாராக்களும், மாண்டின்காக்களும் மாண்டே இனக்குழுக் குடும்பத்தைச் சேர்ந்தவர்கள். அறியப்பட்ட இவர்களது மிகப் பழைய வரலாற்றின்படி, இவர்கள் இன்று தெற்கு மௌரித்தானியாவின் சகாரா பாலைவனப் பகுதிக்குள் அடங்கிப்போய்விட்ட திச்சிட் பகுதியில் வாழ்ந்ததாகத் தெரிகிறது. கிமு 2500 அளவில் இப்பகுதியில் நகர மையங்கள் தோன்ற ஆரம்பித்திருந்தன. கிமு 250 அளவில், மாண்டே துணைக்குழுவான போசோக்கள் ஜென்னே நகரத்தை நிறுவினர். கிபி 300 - கிபி 1000 காலப்பகுதியில், இன்னொரு மாண்டே குழுவான சோனின்கே மேற்கு மாலியில் முக்கியத்துவம் பெற்று கானாப் பேரரசை ஆட்சி செய்தது. கிபி 1600க்குப் பின்னர் மாண்டே சோங்காய்ப் பேரரசு கலைக்கப்பட்டபோது, நைகர் ஆற்றுப் படுகைக் கரையோரம் வாழ்ந்த மாண்டே மொழிகளைப் பேசும் குழுக்கள் உட்பகுதிகளை நோக்கிச் சென்றன. மாலிப் பேரரசு வீழ்ச்சியடையத்தொடங்கிய பின்னர், 1740களில், பமானாப் பேரரசின் எழுச்சியுடன் பம்பாராக்கள் மீண்டும் வெளிப்பட்டனர்.  

பம்பாரா என்னும் சொல்லின் தோற்றம் அதன் பொருள் என்பன குறித்துத் தற்கால வரலாற்றாளர்கள், இனவியலாளரிடையே ஒத்த கருத்துக் காணப்படாவிட்டாலும், இச்சொல் 18ம் நூற்றாண்டின் தொடக்கப் பகுதியைச் சேர்ந்த குறிப்புகளில் காணப்படுகின்றது. இன - மொழிக் குழுவைக் குறிக்கும் பொதுவான பயன்பாட்டுக்குப் புறம்பாக இச்சொல், மேல் செனகல்-நைகர் பகுதிகளாக இருக்கலாம் எனக் கருதப்படும் ஆப்பிரிக்காவின் உட்பகுதிகளிலில் இருந்து பிடிக்கப்பட்ட ஆப்பிரிக்கர்களைக் குறிக்கவும் பயன்பட்டது. 1730களிலேயே அடிமை வணிக நிலையான கோரீயில், பெரெஞ்சு உயர் வர்கத்தினரிடம் ஏற்கெனவே அடிமைகளாக இருந்தோரைக் குறிக்க *பம்பாரா* என்னும் சொல் பயன்பட்டது.
# கேம்பிரிச்சு ஆங்கிலம்: ஆங்கிலத்தில் முதல் சான்றிதழ்


**கேம்பிரிச்சு ஆங்கிலம்: ஆங்கிலத்தில் முதல் சான்றிதழ்** (*Cambridge English: Certificate in English (FCE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: இது மேல்-நடுத்தர, பன்னாட்டு ஆங்கிலத் தரம் ஆகும்.  

கேம்பிரிச்சு ஆங்கில மொழி மதிப்பீடு வழங்கும் கேம்பிரிச்சு ஆங்கிலம்: ஆங்கிலத்தில் முதல் சான்றிதழ் அதிகம் பரவலாக பரீட்சார்த்திகளால் பங்குபற்றப்படும் தேர்வுகளில் ஒன்று ஆகும். இது வாணிபம், தொழிற்சாலை, பல்கலைக்கழகங்கள், உயர் கல்வி நிறுவனங்கள் ஆகியவற்றால் ஏற்றுக் கொள்ளப்படுகின்றது. இதன் மூலம், நாளாந்த வேலையிலும் கல்விச் செயற்பாடுகளிலும் எழுதவும் பேசவும் முடியும் என கருதப்படுகின்றது.  

கேம்பிரிச்சு ஆங்கிலம்: ஆங்கிலத்தில் முதல் சான்றிதழ் இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (4 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.
# மாலிப் பேரரசு


வரலாற்றில் **மாண்டென் குருஃபாபா** எனவும் அறியப்படும் **மாலிப் பேரரசு** 1230 - 1600 காலப்பகுதியில் மேற்கு ஆப்பிரிக்காவில் நிலவிய மாலின்கே/பம்பாரா/மாண்டின்கா/தியுலாப் பேரரசு ஆகும். சூன்யாத்தா கெயித்தா என்பவரால் நிறுவப்பட்ட இப்பேரரசு, இதன் ஆட்சியாளர்களின், குறிப்பாக மான்சா மூசாவின் செல்வத்துக்காகப் பெரிதும் அறியப்பட்டது. மாலிப் பேரரசே மேற்கு ஆப்பிரிக்காவின் மிகப்பெரிய பேரரசு. பேரரசுக்கு அருகின் இருந்த பகுதிகளிலும், இதன் சிற்றரசுகள், மாகாணங்கள் என்பவற்றைக் கொண்டிருந்த பிற பகுதிகளிலும் தமது மொழி, சட்டங்கள், பழக்க வழக்கங்கள் ஆகியவற்றைப் பரவச் செய்ததன் மூலம் அப்பகுதிகளின் பண்பாட்டில் பெரும் செல்வாக்குச் செலுத்தியது.  

சகாராவில் உள்ள பாறை ஓவியங்கள், சகாரா வளமாகவும் காட்டு விலங்குகள் நிறைந்தும் விளங்கிய கிமு 10,000 காலப்பகுதியிலேயே வடக்கு மாலியில் குடியேற்றங்கள் இருந்ததைக் காட்டுகிறது. கிமு 300 ஆண்டுக் காலப்பகுதியில், பெரிய ஒழுங்கு முறைப்பட்ட குடியேற்றங்கள், குறிப்பாக ஆப்பிரிக்காவின் மிகப்பழைய நகரமான ஜென்னேக்கு அருகில் உருவாகின. கிபி 6ம் நூற்றாண்டளவில், பொன், உப்பு, அடிமைகள் ஆகியவற்றின் இலாபம் தருகின்ற சகாரா ஊடான வணிகம் தொடங்கியது. இது மேற்கு ஆப்பிரிக்காவின் பேரரசுகள் தோன்ற வழிவகுத்தது.
# கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்



**கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்** (*Cambridge English: Certificate in Advanced English (CAE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். இது மொழிகளுக்கான குறிப்புதவியின் பொது ஐரோப்பிய கட்டமைப்பின் சி1 (Level C1) மட்டத்திற்குச் சமமானது ஆகும். இது கல்வி, தொழில், குறியேறல் ஆகியவற்றுக்காக பயன்படுத்தப்படுகின்றது.
# கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்


**கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்** (*Cambridge English: Certificate of Proficiency in English (CPE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். இது கேம்பிரிச்சு ஆங்கில மொழி வழங்கும் மிகத் திறமையான தரமும் உயர்தர ஆங்கில மட்டத்தையும் காட்டும் ஒன்று ஆகும். இது முதலில் 1913 இல் அறிமுகப்படுத்தப்பட்டது. தற்போதும் ஆங்கிலத்தில் உயர் மட்ட தரத்தை, ஆங்கிலத்தை தாய் மொழியாகக் கொண்ட ஒருவரின் அளவிற்கு பரீட்சிக்க தேர்வு இடம் பெறுகின்றது.  

கேம்பிரிச்சு ஆங்கிலம்: ஆங்கிலத்தில் திறமையான சான்றிதழ் மொழிகளுக்கான குறிப்புதவியின் பொது ஐரோப்பிய கட்டமைப்பின் சி2 (Level C2) மட்டத்திற்குச் சமமானது ஆகும். அத்தோடு, உலகளவில் பல வாணிப, கல்வி நிறுவனங்கள் ஆங்கில தேர்ச்சியின் தனிச்சிறப்பு மட்டத்தில் சான்றாக இதனைக் கருதுகின்றன.
# 4-அமினோகுயினோலின்



**4-அமினோகுயினோலின்** *(4-Aminoquinoline)* என்பது குயினோலினுடைய 4-நிலையில் அமினோ தொகுதி இடம்பெற்றிருக்கும் வகையிலான சேர்ம வடிவமாகும். C<sub>9</sub>H<sub>8</sub>N<sub>2</sub> என்பது இதனுடைய மூலக்கூற்று வாய்ப்பாடாகும்.  

4-அமினோகுயினோலின் சேர்மத்தின் பல்வேறு வழிப்பொருட்கள் மலேரியா எதிர்ப்பு முகவர்களாக இரத்தச் சிகப்பணு பிளாசுமோடியத் தொற்றுகளுக்கு சிகிச்சையளிப்பதற்குப் பயன்படுகின்றன. அமோடியாகுயின், குளோரோகுயின், ஐதராக்சிகுளோரோகுயின் உள்ளிட்டவை இதற்கான சில உதாரணங்களாகும்  

.
# உமா ரமணன்


**உமா ரமணன்** (*Uma Ramanan*, 1954/1955 – 1 மே 2024) தமிழ்த் திரைப்படப் பின்னணிப் பாடகியாவார். இந்தியாவின் தமிழ்நாட்டைச் சேர்ந்த இவர் தமிழில் நூற்றுக்கணக்கான பாடல்களைப் பாடியுள்ளார். இவர் 35 ஆண்டுகளில் 6,000 இற்கும் மேற்பட்ட மேடைக் கச்சேரிகளில் பல பாடல்களைப் பாடினார்.  

## பின்னணிப் பாடகியாக
இரமணனின் மேடை நிகழ்ச்சிகளில் உமா பாடிக்கொண்டிருக்கும்போது, பிரபலத் தயாரிப்பாளரும்-ஒளிப்பதிவாளருமான ஜானகிராமன் 1976 இல் வெளிவந்த தனது இந்தித் திரைப்படமான "பிளே பாய்" திரைப்படத்தில் இருவருக்கும் சோடிப் பாடலை வழங்கினார்.  1977 இல் ஏ. பி. நாகராஜன் இயக்கிய "ஸ்ரீ கிருஷ்ண லீலா" என்ற தமிழ்த் திரைப்படத்திலும், இசையமைப்பாளர் எஸ். வி. வெங்கட்ராமனின் கடைசிப் பணிகளில் ஒன்றிலும் பாடுவதற்கான வாய்ப்பு இந்த இணையருக்குக் கிடைத்தது. 1980 இல் ஏ. வி. ரமணன் இசையமைத்த நீரோட்டம் திரைப்படத்தில் உமா பாடினார். இருப்பினும், அதே ஆண்டில் இளையராஜா இசையமைப்பில் வெளிவந்த நிழல்கள் திரைப்படத்தில் "பூங்கதவே தாழ் திறவாய்" பாடல் தான் இவரை முன்னணி பாடகிகளின் பட்டியலில் கொண்டு வந்தது. இது அவருக்கு ஒரு பெரிய தொழில் வாய்ப்பை அளித்தது. மேலும் உமா இளையராஜாவுடன் தனியாக 100 இற்கும் மேற்பட்ட பாடல்களைப் பதிவு செய்தார்.  

}}
# பி. எஸ். சசிரேகா


**பி. எஸ். சசிரேகா** (*B. S. Sasirekha*) என்பவர் தமிழ்த் திரைப்படப் பின்னணிப் பாடகியாவார்.பொண்ணுக்குத் தங்க மனசு (1973) என்ற திரைப்படத்தில் "தஞ்சாவூரு சீமையிலே கண்ணு தாவி வந்தேன் பொன்னியம்மா" என்ற பாடலை எஸ். ஜானகி, சீர்காழி கோவிந்தராஜன் ஆகியோருடன் இணைந்து பாடினார். இப்பாடலே பி. எஸ். சசிரேகாவின் முதற்பாடலாகும்.  

## பாடிய சில பாடல்கள்
| திரைப்படம் | பாடல் | உடன் பாடியோர் | இசை | பாடலாசிரியர் | குறிப்புகள் |
| --- | --- | --- | --- | --- | --- |
| பொண்ணுக்குத் தங்க மனசு | தஞ்சாவூரு சீமையிலே | எஸ். ஜானகி, சீர்காழி கோவிந்தராஜன் | முத்துலிங்கம் | முதற்பாடல் |  |
| ஒரு ஓடை நதியாகிறது | தென்றல் ௭ன்னை முத்தமிட்டது | கிருஷ்ணசந்தர் | இளையராஜா | வைரமுத்து |  |
| ராஜ பார்வை | விழியோரத்து | கமல் ஹாசன் | இளையராஜா | கங்கை அமரன் |  |
| ஊமை விழிகள் | மாமரத்து பூவெடுத்து | எஸ். என். சுரேந்தர் | ஆபாவாணன், **மனோஜ் கியான்** | ஆபாவாணன் |  |
| ஊமை விழிகள் | கண்மணி நில்லு காரணம் சொல்லு | எஸ். என். சுரேந்தர் | ஆபாவாணன், **மனோஜ் கியான்** | ஆபாவாணன் | } |
# சூன்யாத்தா கெயித்தா

**சூன்யாத்தா கெயித்தா** (கிபி 1217 - 1255) ஒரு சக்தி வாய்ந்த இளவரசரும், மாலிப் பேரரசை நிறுவியவரும் ஆவார். பெயர் பெற்ற மாலியின் பேரரசன் மான்சா மூசா இவரது பேரன்.  

சூன்யாத்தாவின் இறப்பின் பின்னர் மாலிக்குச் சென்ற மொரோக்கோவைச் சேர்ந்த முகம்மது இப்னு பத்தூத்தா (1304-1368), துனீசிய வரலாற்றாளர் அபு சயத் அப்துல் ரகுமான் இபின் முகம்மது இபின் கால்தூன் அல் அத்ராமி (1332-1406) ஆகியோரின் எழுத்துமூல வரலாறுகள் மாண்டே மொழியில் உள்ள வாய்மொழி வரலாறுகளோடு ஒத்துப்போவதுடன், சூன்யாத்தா வாழ்ந்ததற்கான வலுவான சான்றுகளையும் வழங்குகின்றன. மனின்கா மக்களின் சுண்டியாத்தா காவியம் என்னும் வரலாற்றுக் காவியம் சூன்யாத்தாவின் வாழ்க்கையை மையப்படுத்தி உருவாக்கப்பட்டது. இக்காவியம் பல தலைமுறைகளாக வாய்வழியாகவே கடத்தப்பட்டு வந்தது.
# மாண்டின்கா மக்கள்



**மாண்டின்கா மக்கள்** மேற்கு ஆப்பிரிக்காவில் வாழும் இனக்குழுக்களில் ஒன்றைச் சேர்ந்தவர்கள். இவர்களை **மாண்டென்கா**, **மாண்டின்கோ**, **மாண்டிங்**, **மாலின்கே** போன்ற பெயர்களாலும் அழைப்பதுண்டு. பல நாடுகளில் வாழும் இவர்களது மொத்த மக்கள்தொகை 11 மில்லியன் என மதிப்பிடப்பட்டுள்ளது.  

இவர்கள் பேரரசர் சூன்யாத்தா கெயித்தாவின் கீழ் எழுச்சி பெற்ற மாலிப் பேரரசின் வழிவந்தோராவர். மாண்டின்காக்கள், மேற்கு ஆப்பிரிக்காவின் மிகப் பெரிய இனமொழிக் குழுவும், 20 மில்லியன் மக்கள்தொகை கொண்டதுமான மாண்டே மக்கள் குழுவைச் சேர்ந்தவர்கள். இக்குழுவில் மாண்டின்காக்களுடன் தியுலா, போசோ, பிஸ்சா, பம்பாரா போன்ற பல இனக்குழுக்களும் அடங்குகின்றன. தொடக்கத்தில் மாலியைத் தாயகமாகக் கொண்ட இவர்கள், 13ம் நூற்றாண்டில் முன்னைய பேரரசுகளிடம் இருந்து விடுதலை பெற்று, மேற்கு ஆப்பிரிக்காவில் பரந்திருந்த பேரரசு ஒன்றை அமைத்தனர். இவர்கள் நைகர் ஆற்றுப் பகுதியில் இருந்து, நல்ல வேளாண் நிலங்களைத் தேடியும், பேரரசு விரிவாக்கத்துக்காகவும், மேற்கு நோக்கி இடம் பெயர்ந்தனர். பூலா ஜிகாத் எனப்பட்ட தொடர்ச்சியான சண்டைகள் ஊடாகப் பல மாண்டின்கா மக்கள் உள்ளூர் நம்பிக்கைகளை விட்டு இசுலாத்தைத் தழுவினர். தற்கால ஆப்பிரிக்காவில் 99% மாண்டின்காக்கள் முசுலிம்கள்.  

மாண்டின்கா மக்கள் பெரும்பாலும் மேற்கு ஆப்பிரிக்காவில், குறிப்பாக கம்பியா, கினியா ஆகிய நாடுகளில் பெரும்பான்மை இனக்குழுவாக வாழ்கின்றனர். இவர்கள் குறிப்பிடத்தக்க அளவில், மாலி, சியேரா லியோனி, ஐவரி கோஸ்ட், செனகல், புர்க்கினா பாசோ, லைபீரியா, கினி-பிசாவு, நைகர், மௌரித்தானியா ஆகிய நாடுகளிலும் வாழ்கின்றனர். பரவலாக வாழ்ந்தாலும் பெரும்பாலான நாடுகளில் இவர்கள் பெரும்பான்மை இனக்குழு அல்ல. பெரும்பாலான மாண்டின்காக்கள், மரபுவழி நாட்டுப் புற ஊர்களில் உள்ள குடும்ப நிலங்களில் வாழ்கின்றனர். இவர்களது சமூகம் சாதிப் படிநிலை அமைப்புக் கொண்டது.  

மாண்டின்காச் சமுதாயங்கள், குழுத் தலைவராலும், முதியோர் குழுக்களாலும் வழிநடத்தப்படும் தன்னாட்சித்தன்மை கொண்டவை. இது ஒரு வாய்வழிச் சமூகம். தொன்மங்கள், வரலாறு, அறிவு அனைத்தும் வாய்வழியாகவே ஒரு தலைமுறையில் இருந்து அடுத்த தலைமுறைக்குக் கடத்தப்படுகிறது.
# தியூலா மக்கள்


**தியூலா மக்கள்**, மாலி, ஐவரி கோஸ்ட், கானா, புர்க்கினா பாசோ, கினி-பிசாவு ஆகியவை உள்ளிட்ட பல்வேறு மேற்காப்பிரிக்க நாடுகளில் வாழும் ஒரு இனக்குழு. இது பெரிய இனக்குழுவான மாண்டே இனக்குழுவின் ஒரு பகுதி. வெற்றிகரமான வணிகச் சாதியினரான தியூலா, 14ம் நூற்றாண்டில் இப்பகுதியில் பல வணிகச் சமுதாயங்களை நிறுவினர். வணிகம் பெரும்பாலும் முசுலிம்கள் அல்லாத ஆட்சியாளர்களின் கீழ் நடைபெற்றதால், முசுலிம் சிறுபான்மையினருக்கான இறையியல் கொள்கை ஒன்றை தியூலாக்கள் முசுலிம்கள் அல்லாத சமூகங்களில் வாழும் முசுலிம்களுக்காக உருவாக்கினர். தொலைதூர வணிகம், இசுலாமியப் புலமை, மதச் சகிப்புத்தன்மை போன்ற விடயங்களில் தியூலாக்களின் தனித்துவமான பங்களிப்புக்கள் மேற்கு ஆப்பிரிக்காவில் இசுலாத்தின் அமைதியான விரிவாக்கத்துக்கு வழிவகுத்தது.  

## வரலாற்றுப் பின்னணி

வட ஆப்பிரிக்க வணிகர்களுடனும், சோனின்கே மக்களுடனும் ஏற்பட்ட தொடர்புகளின் காரணமாக 13ம் நூற்றாண்டில் மாண்டேக்கள் இசுலாத்தைத் தழுவினர். 14ம் நூற்றாண்டளவில் உச்ச நிலையில் இருந்த மாலிப் பேரரசு (கிபி 1230 - 1600), அதன் ஆட்சியாளரின் இசுலாமியச் செயற்பாடுகளுக்காகவும், மக்கா யாத்திரை மேற்கொண்ட முதல் கருப்பு இளவரசரான லாகிலாத்துல் கலாபியின் மரபைப் பின்பற்றி அதன் பல பேரரசர்கள் மேற்கொண்ட மக்கா யாத்திரைகளுக்காகவும், பெயர் பெற்றிருந்தது. இக்காலத்திலேயே மேற்கு ஆப்பிரிக்காவில் இருந்த தங்க வயல்களுக்கு அண்மையில் குடியேற்றங்களை ஏற்படுத்துவதற்கு உள்ளூர் வணிகர்களுக்கு மாலிப் பேரரசு ஊக்கமளித்தது. இந்தப் புலம்பெயர் வணிகர்கள் மாண்டின்கா மொழியில் "வணிகர்" என்னும் பொருள்படும் "தியூலா" என்னும் பெயரால் அழைக்கப்பட்டனர்.  

செனகம்பியாவின் அத்திலாந்தியக் கரையில் இருந்து நைகர் வரையிலும், சகாராவின் தென் விளிம்பில் இருந்து தெற்கிலுள்ள காட்டுப் பகுதிகள் வரையும் உள்ள முன்னைய மாண்டேப் பண்பாட்டுப் பகுதிகள் முழுதும் தியூலாக்கள் பரவினர். இவர்கள் முசுலிம் அல்லாத குடியேற்ரங்களில் பரவலாக்கப்பட்ட அதிகாரங்களுடன் கூடிய நகரங்களை அமைத்தனர். இந்நகரங்கள் பரந்த வணிக வலைப்பின்னலில் இணைக்கப்பட்டிருந்தன. தவிக்கமுடியாத வணிகத் தேவைகளின் காரணமாக பல்வேறு உள்ளூர் ஆட்சியாளர்களின் பகுதிகளில் குடியேற்றங்களை அமைத்தனர். இக்குடியேற்றங்கள் பெரும்பாலும் தன்னாட்சி உரிமை கொண்டனவாக இருந்தன. தியூலா வணிகக் குழுக்களின் அமைப்பு, "லூ" எனப்படும் குலக்குழு-குடும்ப அமைப்பை அடிப்படையாகக் கொண்டிருந்தது. இக்குழு தந்தை, அவர் மகன்கள், பிற ஆண்கள் ஆகியோரை உள்ளடக்கியிருந்தது. இக்குழுக்களின் உறுப்பினர்கள் புல்வெளிப் பகுதிகளில் இருந்து காட்டுப் பகுதிகளுக்குச் சென்று பொருட்களை வாங்கி வணிகத்தில் ஈடுபட்டனர்.
# மம் மறுசீரமைப்பு

**மம் மறுசீரமைப்பு** *(Mumm rearrangement)* என்பது கரிம வேதியியல் ஒரு மறுசீரமைப்பு வினை வகையாகும். இவ்வினை ஓர் அசைல் இமைடேட்டு அல்லது ஐசோயிமைடு தொகுதியை ஒர் இமைடு தொகுதியாக மாற்றுகிறது. 1,3 (O-N) அசைல் மாற்றம் இவ்வினையில் விவரிக்கப்படுகிறது.  

யூகி வினையின் ஒரு பகுதியாக இவ்வினை பொருந்தி வருகிறது.
# ஆட்டுக்கால் கிழங்கு


**ஆட்டுக்கால் கிழங்கு** (Drynaria quercifolia) என்பது தமிழ்நாட்டு மலைப்பகுதிகளில் கிடைக்கும் ஒரு வகை பெரணித் தாவரத்தின் கிழங்கு ஆகும். இக்கிழங்கை கொல்லிமலையில் முடவன் ஆட்டுக்கால், ஆட்டுக்கால் கிழங்கு என்றும் ஏற்காடு சேர்வராயன் மலைப் பகுதியினர் ஆட்டுக்கால் என்றும் அழைக்கின்றனர். இக்கிழங்குகள் பார்ப்பதற்குக் கம்பளி போர்த்தியதுபோல மெல்லிய இழைகளுடன் ஆட்டுக்கால் போன்றே காணப்படும்.  

## பரவல்
இவை இந்தியா, தென்கிழக்கு ஆசியா, மலேசியா, இந்தோனேசியா, பிலிப்பைன்ஸ், நியூ கினி, ஆஸ்திரேலியா ஆகிய இடங்களில் உள்ளன  
## மருத்துவ குணம்
இந்தக் கிழங்கைக் கொண்டு கொல்லிமலையில் சூப் செய்யப்படுகிறது இந்த சூப்பின் சுவை அப்படியே ஆட்டுக்கால் சூப்பின் சுவையை ஒத்த‍தாக இருக்கும். மேலும் இக்கிழங்கு மருத்துவ குணம் கொண்டதாக கருதப்படுகிறது. இதனால் மூட்டு வலி, வீக்கம், காய்ச்சல், செரிமான உபாதைகள் போன்றவை குணமாகும் என்று கூறப்படுகிறது.
# உலகளாவிய வானூர்தி நிலையங்களின் பட்டியல்

**உலகளாவிய வானூர்தி நிலையங்களின் பட்டியல்** (*List of international airports by country*) இது, பல நாடுகளின் சர்வதேச வானூர்தி நிலையங்களின் பட்டியலாகும். மேலும், அவை பொதுவாக, மற்றும் மற்ற நாடுகளில் உள்ள சர்வதேச வானூர்திகள் கையாளம் சுங்கத்துறை மற்றும் குடிவரவு வசதிகள் பெற்றிருக்கும் வானூர்தி நிலையமும் அடங்கும்.  

__NOTOC__  

| பயணிகளின் பாத்திரங்கள் | ஆப்பிரிக்கா | அமெரிக்காக்கள் | ஆசியா | ஐரோப்பா | ஓசியானியா |
| --- | --- | --- | --- | --- | --- |

### பயணிகளின் பாத்திரங்கள்
- பெரிய (18,500,000 வருடாந்திரப் பயணிகள் +),
- நடுத்தர (3,500,000 - 18.499.999 வருடாந்திரப் பயணிகள்)
- சிறிய (350,000 - 3.499.999 வருடாந்திரப் பயணிகள்)
- நடுத்தரம் அல்லாத (10,000 - 349.999 வருடாந்திரப் பயணிகள்)
- ஆள் மாற்று (1 9,999 வருடாந்திரப் பயணிகள்)

#### மத்திய ஆப்பிரிக்கா
| **அமைவிடம்** | **வானூர்தி நிலையம்** | **ஐஏடிஏ *IATA*** |  |
| --- | --- | --- | --- |
| **** |  |  |  |
| கோமா | கோமா பன்னாட்டு வானூர்தி நிலையம் | ஜிஒஎம் *GOM* |  |
| கின்ஷாசா | என் டிஜிலி வானூர்தி நிலையம் | எப்ஐஎச் *FIH* |  |
| கிசங்கனி | பாங்கோகா பன்னாட்டு வானூர்தி நிலையம் | எப்கேஐ *FKI* |  |
| லுபும்பசி | லுபும்பசி பன்னாட்டு வானூர்தி நிலையம் | எப்பிஎம் *FBM* |  |
| **** |  |  |  |
| பிராசவில்லி | மாயா-மாயா வானூர்தி நிலையம் | பிஇசட்வி *BZV* |  |
| பாய்ண்ட் நொயிரே | பாய்ண்ட் நொயிரே வானூர்தி நிலையம் | பிஎன்ஆர் *PNR* |  |
| **** |  |  |  |
| மலாபோ | மலாபோ பன்னாட்டு வானூர்தி நிலையம் | எஸ்எஸ்ஜி *SSG* |  |
| **** |  |  |  |
| பிரான்செவில் | எம்' வெங்கு எல் ஹட்ஜ் ஓமார் போங்கோ ஓன்டிம்பா பன்னாட்டு வானூர்தி நிலையம் | எம்விபி *MVB* |  |
| லிப்ரவில் | லிப்ரவில் பன்னாட்டு வானூர்தி நிலையம் | எல்பிவி *LBV* |  |
| போர்ட்-ஜென்டில் | போர்ட்-ஜென்டில் பன்னாட்டு வானூர்தி நிலையம் | பிஒஜி *POG* |  |
| **** |  |  |  |
| சாவோ தொமே | சாவோ தொமே பன்னாட்டு வானூர்தி நிலையம் | டிஎம்எஸ் *TMS* | } |

### ஆப்பிரிக்கா

### அமெரிக்காக்கள்

### ஆசியா

### ஐரோப்பா

### ஓசியானியா

## இதனையும் காண்க
# தலைமைச் செயலாளர் (இந்தியா)

**தலைமைச் செயலாளர்** என்பவர் இந்தியாவில் ஒரு மாநிலத்தை நிர்வாக ரீதியாக ஆளும் அதிகாரியாவார். இவர் இந்திய ஆட்சிப் பணி அதிகாரியாக இருப்பார். இவரின் நேரடிக் கட்டுப்பாட்டில் மாநிலக் காவல் துறை, முழு மாநில அரசு நிர்வாகம், அரசின் நிதி நிலை அறிக்கை தயாரிப்பு, நிதி மேலாண்மை போன்றவை இயங்கிவருகின்றன.  
## பொறுப்புகள்
மாநில சட்டப் பேரவையில் முதல்வர் அறிவிக்கும் புதிய அரசுத் திட்டங்களைச் செயல்படுத்தும் முக்கியப் பொறுப்பு தலைமைச் செயலாளருக்கு உண்டு. உள்துறை, வருவாய்த் துறை, ஊரக வளர்ச்சித் துறை, நகராட்சி நிர்வாகம், பள்ளிக் கல்வி, உயர்கல்வி, வேளாண்மை உள்ளிட்ட அனைத்துத் துறைகளின் திட்டங்களை நிறைவேற்றும் பொறுப்பு அந்தந்தத் துறைகளின் செயலாளர்களுக்கு உண்டு என்றாலும் அவர்கள் உரிய முறையில் திட்டங்களை நிறைவேற்றுகிறார்களா என்பதை தலைமைச் செயலாளர் துறைச் செயலாளர்களின் ஆய்வுக் கூட்டத்தை நடத்தி கண்காணித்து உறுதி செய்வார்.  
இ.ஆ.ப. அதிகாரி தவறு செய்யும்போது முதல் கட்ட விசாரணை நடத்தி விசாரணையில் தவறு செய்ததற்கான முகாந்திரம் இருப்பது உறுதியானால் ஊழல் கண்காணிப்பு ஆணையராக இருக்கும் தலைமைச் செயலாளர்தான் சம்பந்தப்பட்ட அதிகாரி மீது ஒழுங்கு நடவடிக்கை எடுப்பார்.
# பாரிசு அமைதி உடன்படிக்கைகள் (1783)

1783ன் **பாரிசு அமைதி உடன்படிக்கைகள்** என்பது, அமெரிக்கப் புரட்சிப் போரை முடிவுக்குக் கொண்டுவந்த ஒரு தொகுதி உடன்படிக்கைகளைக் குறிக்கும். 1783 செப்டெம்பர் 3ம் தேதி பெரிய பிரித்தானியாவின் அரசர் மூன்றாம் ஜார்ஜின் பிரதிநிதிகள், ஐக்கிய அமெரிக்க நாடுகளின் பிரதிநிதிகளுடன், பாரிசு உடன்படிக்கை (1783) எனப் பொதுவாக அறியப்படும் உடன்படிக்கை ஒன்றில் பாரிசில் கைச்சாத்திட்டனர். அத்துடன், பிரான்சின் அரசர் பதினாறாம் லூயியின் பிரதிநிதிகளுடனும், எசுப்பெயினின் அரசர் மூன்றாம் சார்லசின் பிரதிநிதிகளுடனும் **வெர்சாய் உடன்படிக்கைகள் (1783)** என அறியப்படும் இரண்டு உடன்படிக்கைகளிலும் வெர்சாயில் கைச்சாத்திட்டனர். முதல் நாள் நான்காம் ஆங்கில-டச்சுப் போரை முடிவுக்குக் கொண்டுவருவதற்கான ஒரு முதல்நிலை ஒப்பந்தம் ஒன்று டச்சுக் குடியரசின் பிரதிநிதிகளுடன் கைச்சாத்தானது. எனினும் இதன் இறுதி உடன்படிக்கை 1784 மே 20ம் தேதிவரை கைச்சாத்திடப்படவில்லை.  

பிரித்தானியா தனது பதின்மூன்று குடியேற்றங்களை இழந்தது. அத்துடன் இத்தோல்வி முதலாவது பிரித்தானியப் பேரரசின் முடிவாகவும் அமைந்தது. ஐக்கிய அமெரிக்காவுக்கு எதிர்பார்த்ததற்கு மேலாகவே கிடைத்தது.. ஏனைய கூட்டாளிகளுக்கு குறிப்பிடத்தக்க பயன்கள் கிடைக்கவில்லை. பிரான்சு, ஏழாண்டுப் போரில் தான் பெற்ற தோல்விக்கு பிரித்தானியாவைப் பழிவாங்கியது. ஆனால், அது பெற்ற இலாபம் மிகக் குறைவே (தொபாகோ, செனகல், இந்தியாவில் சிறிய பகுதிகள்). ஆனால், பிரான்சின் நிதி இழப்பு மிகவும் அதிகம். ஏற்கெனவே நிதி நெருக்கடியில் இருந்த பிரான்சு போருக்காகவும் ஏராளமாகக் கடன் பெற்றதால் மேலும் நெருக்கடிக்கு உள்ளானது. இது 1780களின் நிதிப் பேரிடருக்குள் அதனை இட்டுச் சென்றது. வரலாற்றாளர்கள் இந்நிலைமையை பிரெஞ்சுப் புரட்சியுடன் தொடர்புபடுத்துவர். ஒல்லாந்து போரின் இறுதியில் எவ்வித இலாபத்தையும் பெற்றுக்கொள்ளவில்லை. எசுப்பெயினுக்குக் கலப்பு விளைவே ஏற்பட்டது. அவர்கள் பிரித்தானிய மேற்கு புளோரிடாவைக் கைப்பற்றியிருந்தனர். ஆனால் சிப்ரால்ட்டர் பிரித்தானியர் வசமே இருந்தது. நீண்ட கால நோக்கில் இப்புதிய பகுதியால் எவ்வித பயனும் இல்லை.
# வரலாற்றுச் சிறப்பு மிக்க வெப்ப மண்டல சூறாவளிப் பெயர்களின் பட்டியல்

**வெப்பமண்டல சூறாவளிகள்** (*Tropical cyclones*) அவ்வப்போது உருவாகும் வெப்ப மண்டல சூறாவளிகளை, வரலாற்று ரீதியான காரணங்களினால் பெயரிடப்பட்டிருக்கின்றன. மேலும்,  
ஒன்றுக்கு மேற்பட்ட வெப்ப மண்டல சூறாவளிகள் உருவாகும் சமயத்தில், பொது மக்கள் உடனான தொடர்புகொள்வதில் ஏற்படும் குழப்பத்தை தவிர்க்கவே, இவ்வாறு பெயர் சூட்டி வகைப்படுத்தப்படுகின்றன. இப்பெயர்கள் முன்னரே தீர்மானிக்கப்பட்ட பட்டியலில் இருந்து ஒழுங்கமைக்கும் பொருட்டு வரையப்படுகின்றன. பொதுவாக காற்றின் வேகம், ஒன்றிலிருந்து- மூன்று, அல்லது பத்து நிமிட வெப்ப மண்டல சூறாவளிகளை ஒதுக்கப்பட்டு, சுமார் 65 கிலோமீட்டர் (60 km/h,(40 mph) வேகத்திற்கு மேற்பட்ட சூறாவளிகளையே பெயரிடப்பட்டு பட்டியலில் சேர்க்கப்பட்டுள்ளது.  

## வட அட்லாண்டிக்
### 1964 - 1950 இடையே பயன்படுத்தப்பட்ட பெயர்கள்
| 1950 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| அபில் | அபில் | அபில் | ஆலிஸ் | ஆலிஸ் | ஆலிஸ் | அண்ணா | ஆட்ரி | அல்மா | ஆர்லேன் | அப்பி | அண்ணா | அல்மா | ஆர்லேன் | அப்பி |
| Baker | Baker | Baker | Barbara | Barbara | Brenda | Betsy | Bertha | Becky | Beulah | Brenda | Betsy | Becky | Beulah | Brenda |
| Charlie | Charlie | Charlie | Carol | Carol | Connie | Carla | Carrie | Cleo | Cindy | Cleo | Carla | Celia | Cindy | Cleo |
| Dog | Dog | Dog | Dolly | Dolly | Diane | Dora | Debbie | Daisy | Debra | Donna | Debbie | Daisy | Debra | Dora |
| Easy | Easy | Easy | Edna | Edna | Edith | Ethel | Esther | Ella | Edith | Ethel | Esther | Ella | Edith | Ethel |
| Fox | Fox | Fox | Florence | Florence | Flora | Flossy | Frieda | Fifi | Flora | Florence | Frances | Flora | Florence |  |
| George | George | Gail | Gilda | Gladys | Greta | Gerda | Gracie | Gerda | Ginny | Gladys |  |  |  |  |
| How | How | Hazel | Hazel | Hilda | Helene | Hannah | Hattie | Helena | Hilda |  |  |  |  |  |
| Item | Item | Ione | Ilsa | Irene | Inga | Isbell |  |  |  |  |  |  |  |  |
| Jig | Jig | Janet | Janice | Judith | Jenny |  |  |  |  |  |  |  |  |  |
| King | Katie |  |  |  |  |  |  |  |  |  |  |  |  |  |
| Love |  |  |  |  |  |  |  |  |  |  |  |  |  |  |
| Mike |  |  |  |  |  |  |  |  |  |  |  |  |  |  |
# லாக்டமைடு


**லாக்டமைடு** *(Lactamide)* என்பது C<sub>3</sub>H<sub>7</sub>NO<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். லாக்டிக் அமிலத்திலிருந்து ஓர் அமைடு வழிபொருளாக லாக்டமைடு தயாரிக்கப்படுகிறது. வெண்மை நிற படிகத் திண்மமான லாக்டமைடின் உருகுநிலை 73-76 பாகை செல்சியசு ஆகும்.  
லாக்டோ நைட்ரைலை ஒரு வினையூக்கியின் உதவியால் நீரேற்றம் செய்வதன் மூலம் லாக்டமைடை தயாரிக்க முடியும்.
# செனகல் ஆறு


**செனகல் ஆறு** (*Senegal River*, , பிரெஞ்சு மொழி : Fleuve Sénégal ) என்பது மேற்கு ஆப்பிரிக்காவில் பாயும் நீளமுள்ள ஆறாகும். இது செனிகல் மற்றும் மூரித்தானியா நாடுகளுக்கு இடையேயான எல்லையாகவும் உள்ள நீண்ட ஆறு ஆகும்.  

## நிலவியல்
செனகலின் ஆற்றுத் தலைப்பகுதியானது செமெஃப் (பக்கோய்) மற்றும் பாஃபிங் ஆறுகள் ஆகும், இவை இரண்டும் கினியாவில் உருவாகின்றன; இவை மாலியில் இவை உள்ள பாஃபூலாபேயில் ஒன்றாக இணையுமுன்னர் கினியா - மாலி எல்லையின் ஒரு பகுதியாகவும் அமைகின்றன. அங்கிருந்து, செனகல் ஆறானது மேற்கிலும் பின்னர் வடக்கில் கலூகோவிற்கு அருகிலுள்ள தலாரி மலையிடுக்கு ஊடாகவும் செல்கிறது. கவுனா அருவி ஊடாக பாய்கிறது. பின்னர் கோயிம்பின் ஆற்றை தன்னோடு இணைத்துக் கொண்டு கெயஸ் நகரத்தைக் கடந்து மெதுவாக பாய்கிறது. பின்னர் கராகோரோ ஆற்றுடன் ஒன்றாகப் பாய்ந்த பிறகு, இது மாலி-மவுரித்தேனிய எல்லையில் பேக்கல் வரை சில பத்து கிலோமீட்டர் தூரத்திற்கு நீடிக்கிறது, அங்கு அது கினியாவிலும் அங்கு நீர் வளத்தை பெறும் ஃபாலேம் ஆற்றுடன் சேர்ந்து பாய்கிறது, பின்னர் கினியாவில் அதன் ஒரு சிறிய பகுதியில் பாய்கிறது கினியா-மாலி எல்லைப்புறம் செனகல்-மாலி எல்லையை பேக்கல் வரை காணலாம். பின்னர் செனகலின் வடக்கில் அரை வறண்ட நிலத்தின் வழியாக மேலும் பாய்ந்து மவுரித்தேனியாவின் எல்லையை உருவாக்கி அட்லாண்டிக் கடலில் கலக்கிறது. கைடியியில் இது மவுரித்தேனியா இருந்து பாயும் கோர்கோலை ஆற்றை தன்னுடன் சேர்த்துக் கொள்கிறது. பின்னர் போகுஸ் வழியாக பாயும் இது ரிச்சர்ட் டோல் நகரத்தை அடைகிறது, அங்கு உள்நாட்டு செனகலின் லாக் டி கியர்ஸ் ஏரியில் இருந்து வரும் ஃபெர்லோவுடன் இணைகிறது. இது ரோசோ வழியாகச் சென்று, அதன் முகத்துவாரத்தை நெருங்குகிறது, செயிண்ட் லூயிஸ் நகரம் அமைந்துள்ள செனகல் தீவைச் சுற்றி, பின்னர் தெற்கு நோக்கி திரும்புகிறது. இது அட்லாண்டிக் பெருங்கடலில் இருந்து லாங்கு டி பார்பரி எனப்படும் சிறிய மணல் தீபகற்ப நிலப்பகுதியால் இது கடலுக்குள் சென்று சேருவதற்கு முன்பு பிரிக்கிறது .  

இந்த ஆறு அதன் பாதையில் இரண்டு பெரிய அணைகளைக் கொண்டுள்ளது. அவை மாலியில் உள்ள பல்நோக்கு மனந்தலி அணை மற்றும் மவுரித்தேனியா-செனகல் எல்லையில் உள்ள மாகா-டயமா அணை போன்றவை ஆகும். மாகா-டயமா அணையானது கடலுக்கு கடையின் அருகே உள்ளதால், உப்பு நீர் மேல்நோக்கி வருவதைத் தடுக்கிறது. மனந்தாலி மற்றும் மக்கா-டயமா இடையே ஃபெலோ நீர்மின் நிலையம் உள்ளது, இது முதலில் 1927 இல் கட்டி முடிக்கப்பட்டு அதன் கலிங்கு பயன்பாட்டுக்கு வந்தது. இந்த மின் நிலையம் 2014 இல் மறுசீரைமைக்கப்பட்டது. 2013 ஆம் ஆண்டில், கொய்னா அருவியில் ஃபெலோவின் அப்ஸ்ட்ரீமில் உள்ள கொய்னா நீர் மின் நிலையத்தின் கட்டுமானம் தொடங்கியது.  

செனகல் ஆறானது 270,000 கி.மீ. <sup>2</sup> வடிநிலப் படுகை , 680 மீ 3 / வி சராசரி ஓட்டம் &nbsp; மற்றும் ஆண்டு நீர் வெளியேற்றமானது 21.5 &nbsp; கி.மீ. <sup>3</sup> ஆகும். இந்த ஆற்றின் முக்கியமான துணை ஆறுகளாக ஃபாலேமி ஆறு, கரகோரோ ஆறு மற்றும் கோர்கோல் ஆறு போன்றவை உள்ளன.
# காம்பியா ஆறு



**கம்பியா ஆறு** மேற்கு ஆப்பிரிக்காவில் உள்ள முக்கியமான ஆறுகளில் ஒன்று. 1,120 கி.மீ. (700 மைல்)நீளம் கொண்ட இது, வட கினியாவில் உள்ள பவுத்தா சாலன் சமவெளியில் இருந்து செனகல், கம்பியா ஆகிய நாடுகள் ஊடாக பஞ்சூல் நகருக்கு அண்மையில் அத்திலாந்திக் பெருங்கடலில் கலக்கிறது. இதன் நீளத்தின் அரைப் பகுதி கப்பல் போக்குவரத்துக்கு உகந்தது. மேற்கு ஆப்பிரிக்காவின் தலைநிலத்தில் உள்ள மிகச் சிறிய நாடான கம்பியா இந்த ஆற்றுடன் வலுவான பிணைப்புக்களைக் கொண்டது. ஆற்றின் கீழ்ப்பகுதியில் அரைப்பங்கிலும் சற்றுக் கூடுதலான பகுதியையும் அதன் இரு கரைகளையுமே இந்த நாடு உள்ளடக்கியுள்ளது.  

பவுத்தா சாலனில் இருந்து இந்த ஆறு வடமேற்கு நோக்கிச் சென்று செனகலில் உள்ள தம்பாகவுண்டா பகுதியை அடைகிறது. அங்கே நியோக்கோலோ-கோபோ தேசியப் பூங்காவினூடாகச் செல்கிறது. பின்னர் கம்பியா ஆறு பத்தோத்தோவில் கம்பியாவுக்குள் நுழைய முன், நியேரி கோ, கூலூன்டூ ஆகிய ஆறுகள் இவ்வாற்றோடு இணைகின்றன. இப்பகுதியில் இருந்து ஆறு மேற்கு நோக்கியே சென்றாலும், வளைந்து வளைந்தும் ஆங்காங்கே நுகத்தடி வளைவுகளுடனும் காணப்படுகிறது. இதன் கழிமுகத்திலிருந்து 100கி.மீ. தொலைவிலிருந்து ஆற்றின் அகலம் படிப்படியாக அதிகரிக்கின்றது. கடலைச் சந்திக்கும் இடத்தில் இதன் அகலம் 10கி.மீ.  

கழிமுகப் பகுதியில், சுபூரேக்கு அருகில் குந்தா கின்தே தீவு உள்ளது. இது முன்னர் அடிமை வணிகத்தின் போது பயன்படுத்தப்பட்டது. இது யுனெஸ்கோ உலக பாரம்பரியக் களமாக உள்ளது.
# யாழ்ப்பாணம் தொழில்நுட்பக் கல்லூரி


**யாழ்ப்பாணம் தொழில்நுட்பக் கல்லூரி** (*Jaffna College Of Technology*) இலங்கையின் வடக்கே யாழ்ப்பாணத்தில் அமைந்துள்ள ஒரு தொழில்நுட்பக் கல்வி நிலையம் ஆகும்.  

## வரலாறு
யாழ்ப்பாண தொழிநுட்பவியல் கல்லூரி 1959ஆம் ஆண்டு நியூசிலாந்து நாட்டு நிதியுதவியுடன் கனிட்ட தொழிநுட்ப பாடசாலை என ஆரம்பிக்கப்பட்ட்து. பின்னர் 1964ஆம் ஆண்டு கனிட்ட தொழிநுட்பக்கல்லூரியாக தரமுயர்த்தப்பட்டுள்ளது. தொடர்ந்து 1971ஆம் ஆண்டு பல் தொழிநுட்ப நிறுவனம் (Poly Technical College) ஆகவும் 1984ஆம் ஆண்டு தொழிநுட்பக்கல்லூரி ஆகவும் தரமுயர்த்தப்பட்டது.  

இவ்வாறாக உயர்வு பெற்று வந்த தொழிநுட்பவியல் கல்லூரி 2009ஆம் ஆண்டு கொரிய நாட்டு நிதி உதவியுடன் தொழிநுட்பவியல் கல்லூரியாக (College of Technology) தரமுயர்த்தப்பட்டு வடமாகாணத்தில் தொழிலில் கல்வியை வழங்கும் ஒரு முன்னோடி நிறுவனமாக விளங்குகின்றது. இங்கு தொழிநுட்பத்துறை சார்பான பல்வேறு தொழிநுட்ப பட்டறைகள் கொண்டிருப்பது அதன் சிறப்பம்சமாகும்.  

## துறைகள்
யாழ்ப்பாணம் தொழில்நுட்பக் கல்லூரியில் உள்ள துறைகள் வருமாறு:  
1. தொழில்துறை
1. பொறியியல்துறை
1. வர்த்தகத்துறை
1. பொதுத்துறை
1. விசேட துறை
1. டிப்ளோமா துறை
# நியோக்கோலோ-கோபா தேசியப் பூங்கா



**நியோக்கோலோ-கோபோ தேசியப் பூங்கா** (, ), கிழக்கு செனகலில் கினி-பிசாவு நாட்டின் எல்லையோரம் அமைந்துள்ள ஒரு உலக பாரம்பரியக் களமும், இயற்கைப் பாதுகாப்புப் பகுதியும் ஆகும்.  

## வரலாறு
1925ல் இப்பகுதி ஒரு ஒதுக்கப் பகுதியாக்கப்பட்டது. 1954 சனவரி 1ம் தேதி இது செனகல் நாட்டின் தேசியப் பூங்காவாக அறிவிக்கப்பட்டது. 1969 இது விரிவாக்கப்பட்டு, 1981ல் ஒரு யுனெஸ்கோ உயிர்க்கோளக் காப்பகமாக உலக பாரம்பரியக் களங்களின் பட்டியலில் சேர்க்கப்பட்டது.  

## புவியியல்
நியோக்கோலோ-கோபா தேசியப் பூங்கா செனெகலின் உயர்நிலப் பகுதியில், கினியாவின் வடகிழக்கு எல்லையை அண்டி அமைந்துள்ளது. மேல் காம்பியா ஆறு இப்பகுதியூடாகவே பாய்கிறது. உயிர்க்கோளப் பூங்கா 9,130 சதுர கிலோமீட்டர் பரப்பளவு கொண்டது. பெரிய வளைவான வடிவத்தில் அமைந்துள்ள இது, கினி-பிசாவு எல்லைக்கு அண்மையில் மேல் காசாமான்சே/கோல்டா பகுதியில் தொடங்கி தாம்பாகவுண்டா பகுதிக்குள் கினியா எல்லையில் இருந்து 100 கி.மீ. தொலைவுவரை வருகிறது. இதன் உயரம் 16 மீட்டர் தொடக்கம் 311 மீட்டர் வரை காணப்படுகின்றது.
# ஆசியாவின் பரபரப்பான வானூர்தி நிலையங்களின் பட்டியல்

**ஆசியாவின் பரபரப்பான வானூர்தி நிலையங்களின் பட்டியல்** (*List of the busiest airports in Asia*) இது, ஆசியாவின் ஆண்டு முழுவதும் பயணிகளால் பரபரப்பு மிகுந்து காணப்படும், வானூர்தி நிலையங்களின் பட்டியலாகும்.  
__NOTOC__  

| 2015 புள்ளிவிவரங்கள் | 2011 புள்ளிவிவரங்கள் | 2010 புள்ளிவிவரங்கள் | 2009 புள்ளிவிவரங்கள் | 2008 புள்ளிவிவரங்கள் | சான்றுகள் |
| --- | --- | --- | --- | --- | --- |

### 2015 புள்ளிவிவரங்கள்
பின்வருமாறு, வானூர்தி நிலையங்களின் பன்னாட்டுக் குழுவின் முழு ஆண்டின் புள்ளிவிவரங்கள் அமைந்துள்ளது.  

| %
மாற்றம் |  |  |  |  |  |  |
| --- | --- | --- | --- | --- | --- | --- |
| 1. | பெய்ஜிங் தலைநகர் பன்னாட்டு விமான நிலையம் | சாவ்யங்-சுன்யி, பெய்ஜிங் | பிஈகே/இசட்பிஏஏ *PEK/ZBAA* | 90,203,000 | 4.4% |  |
| 2. | துபாய் பன்னாட்டு வானூர்தி நிலையம் | அல் கரூத், துபாய் | டிஎக்ஸ்பி/ஒஎம்டிபி *DXB/OMDB* | 78,014,838 | 10.7% |  |
| 3. | அனேடா வானூர்தி நிலையம் | ஓடா, டோக்கியோ | எச்என்டி/ஆர்ஜேடிடி *HND/RJTT* | 75,300,000 | 3.5% |  |
| 4. | ஹொங்கொங் பன்னாட்டு வானூர்தி நிலையம் | செக் லேப் கோக், தீவுகள் | எச்கேஜி/விஎச்எச்எச் *HKG/VHHH* | 68,488,000 | 8.1% |  |
| 5. | சாங்காய் புடோங் பன்னாட்டு வானூர்தி நிலையம் | புடாங், சாங்காய் | பிவிஜி/இசட்எஸ்பிடி *PVG/ZSPD* | 59,700,000 | 17.7% |  |
| 6. | சுகர்ணோ-ஹத்தா பன்னாட்டு வானூர்தி நிலையம் | செங்கரெங், பன்டென் | சிஜிகே/டபிள்யூஐஐஐ *CGK/WIII* | 57,000,000 | 0% |  |
| 7. | சிங்கப்பூர் சாங்கி வானூர்தி நிலையம் | சாங்கி, கிழக்கு | எஸ்ஐஎன்/டபிள்யூஎஸ்எஸ்எஸ் *SIN/WSSS* | 55,448,964 | 2.5% |  |
| 8. | குவாங்சோ பையுன் பன்னாட்டு வானூர்தி நிலையம் | பையுன்-ஹாடு, கங்க்ஜோ, குவாங்டாங் | சிஏஎன்/இசட்ஜிஜிஜி *CAN/ZGGG*' | 55,200,000 | 0.8% |  |
| 9. | சுவர்ணபூமி வானூர்தி நிலையம் | பேங் பிலி, சமுத் பராகன் | பிகேகே/விடிபிஎஸ் *BKK/VTBS* | 52,918,785 | 14.8% |  |
| 10. | சியோல் இங்கியோன் பன்னாட்டு வானூர்தி நிலையம் | யுங், இஞ்சியோன் | ஐசிஎன்/ஆர்கேஎஸ்ஐ *ICN/RKSI* | 49,281,220 | 8.3% |  |
| 11. | கோலாலம்பூர் பன்னாட்டு வானூர்தி நிலையம் | சிப்பாங், சிலாங்கூர் | கேயூஎல்/டபிள்யூஎம்கேகே *KUL/WMKK* | 48,915,655 | 0% |  |
| 12. | இந்திரா காந்தி பன்னாட்டு வானூர்தி நிலையம் | தில்லி | டிஈஎல்/விஐடிபி *DEL/VIDP* | 48,424,165 | 18% |  |
| 13. | செங்டூ சுவாங்லியு பன்னாட்டு வானூர்தி நிலையம் | சுவாங்லியு-வூவ், செங்டூ, சிச்சுவான் | சிடியூ/இசட்யூயூயூ *CTU/ZUUU* | 42,244,842 | 12.0% |  |
| 14. | சத்திரபதி சிவாஜி பன்னாட்டு வானூர்தி நிலையம் | மும்பை, மகாராட்டிரம் | பிஒஎம்/விஏபிபி *BOM/VABB* | 40,637,377 | 16.1% | } |

### 2011 புள்ளிவிவரங்கள்

### 2010 புள்ளிவிவரங்கள்

### 2009 புள்ளிவிவரங்கள்

### 2008 புள்ளிவிவரங்கள்

=
# ஆஃப்ராப்பெருமம்

ஒரு **ஆஃப்ராப்பெரும** (Aframax) கப்பல் என்பது, 120,000 மெட்ரிக் தொன்னிலும் சிறியதும், 32.31 மீட்டரிலும் பெரிதாக இல்லாத அகலம் கொண்டதும், தொடக்கப் பனாமாக் கால்வாய் ஊடாகச் செல்லத்தக்கதுமான எண்ணெய் தாங்கிக் கப்பலைக் குறிக்கும். இது, கப்பல் போக்குவரது ஒப்பந்த நிபந்தனைகளைத் தரப்படுத்துவதற்காக 1954ல் செல் எண்ணெய் நிறுவனத்தால் உருவாக்கப்பட்ட "சராசரி சரக்குக் கட்டண மதிப்பீடு" (AFRA) என்னும் எண்ணெய் தாங்கிக் கட்டண முறையை அடிப்படையாகக் கொண்டது.  

இவற்றின் வாய்ப்பான அளவு காரணமாக, ஆஃப்ராப்பெருமக் கப்பல்கள் உலகின் பெரும்பாலான துறைமுகங்களில் சேவையாற்றக்கூடியன. இக்கப்பல்கள், மிகப் பெரிய கச்சா எண்ணெய் தாங்கிகளைப் பயன்படுத்துவதற்கு ஏற்ற வகையில், மிகப் பெரிய துறைமுகங்களோ, கரைக்கு அப்பால் உள்ள முனையங்களோ இல்லாத பகுதிகளில் சேவையாற்றுகின்றன. ஆஃப்ராப்பெருமக் கப்பல்கள் குறுந்தூர அல்லது நடுத்தரத் தூர எண்ணெய்ப் போக்குவரத்துக்கு உகந்தது. இவ்வகைத் தாங்கிகள், கருங்கடல், வட கடல், கரிபியக் கடல், தெற்கு மற்றும் கிழக்குச் சீனக் கடல்கள், நடுநிலக் கடல் ஆகிய பகுதிகளில் பெரும்பாலும் பயன்படுகின்றன.
# பால்ட்டிப்பெருமம்


**பால்ட்டிப்பெருமம்** (Baltimax) என்பது, சுமை ஏற்றிய நிலையில் பால்ட்டிக் கடலுக்குள் நுழையவும் அங்கிருந்து வெளியேறவும் கூடிய மிகப்பெரிய அளவுடைய கப்பலைக் குறிக்கும் கப்பற் கட்டும்கலைச் சொல் ஆகும். இப்பகுதியில் பெரும் பட்டை (Great Belt) வழியூடாகவே பெரிய கப்பல்கள் செல்ல முடியும். இக்கப்பல்களின் ஆகக்க்கூடிய மிதப்புயரம் 15.4 மீட்டர்களும், வளி மிதப்புயரம் 65 மீட்டர்களும் ஆகும். நீளம் 240 மீட்டர்கள் வரையும், அகலம் 42 மீட்டர்கள் வரையும் இருக்கலாம். இவ்வளவுகளின் படி கப்பல் ஏறத்தாழ 100,000 மெட்ரிக் தொன் எடை கொண்டதாக இருக்கும்.  

இருந்தாலும், சில பெரிய வகைக் கப்பல்களும் பால்டிக் கடலில் பயணம் செய்கின்றன. குறிப்பாக பி-பெரும கச்சா எண்ணெய் தாங்கிகள் 205,000 தொன்கள் நிலைத்த எடையும், 325 மீ, 68 மீ நீள, அகலங்களையும் கொண்டவை. மயேர்ஸ்க் மும்மடி இ வகைக் (Maersk Triple E class) கொள்கலன் கப்பல்கள் 400 மீட்டர்கள் நீளமும், 165,000 மெட்ரிக் தொன்கள் நிலைத்த எடையும் கொண்டவை.  

இயேர்சொன் (Øresund) நீரிணையில், 8 மீ மிதப்புயரம் கொண்ட கப்பல்களே செல்ல முடியும், பெரிய கப்பல்களுக்கு மாற்று எதுவும் கிடையாது. குறுக்கு வழியான கியெல் கால்வாய் (வடக்கு-பால்டிக் கடல் கால்வாய்) பகுதியில் 9.5 மீ மிதப்புயரக் கப்பல்கள் செல்லலாம்.  

மேலும் பல துறைமுகங்கள் கப்பல் அளவுகளைக் கட்டுப்படுத்துகின்றன. இரும்புத்தாதுத் துறைமுகங்களான லுவேலோ (11 மீ, 13 மீ வரை ஆழப்படுத்தப்பட உள்ளது), கெமி (10 மீ), பெரிய எண்ணெய்த் துறைமுகம் கிளைப்பேடா (12.5 மீ) போன்றவை பால்ட்டிப்பெருமத்திலும் குறைவான மிதப்புயரம் கொண்டவை. மிகப்பெரிய எண்ணெய்த் துறைமுகம் பிரிமோர்ஸ்க்கு பால்ட்டிப்பெருமத்துக்குச் சமமான 15 மீ மிதப்புயரம் கொண்டது. வடக்குத் துறைமுகம் கிடான்ஸ்க்கு 300,000 தொன் 15மீ மிதப்புயரக் கப்பல்களை ஏற்கக்கூடியது.
# முனையளவு (கப்பல்)

, 1979ல் கட்டப்பட்டது.]]  
**முனையளவு** (Capesize) கப்பல்கள் ஆகப் பெரிய உலர் சரக்குக் கப்பல்கள். இவை சூயெஸ் கால்வாய் (சூயெசுப்பெரும வரையறை), பனாமாக் கால்வாய் (புதுப்பனாப்பெரும வரையறை) என்பவற்றுனூடு பயணம் செய்யக்கூடிய அளவிலும் பெரியவை. எனவே இவை நன்னம்பிக்கை முனை ஊடாகவோ, கொம்பு முனை ஊடாகவோ பயணம் செய்யவேண்டியிருக்கும்.  

இவ்வகைக் கப்பல்கள் பரும்பொருட் காவிகள். இவை பொதுவாக நிலக்கரி, தாதுப்பொருட்கள் போன்ற மூலப்பொருட்களை எடுத்துச் செல்கின்றன. முனையளவு வகை எண்ணெய் தாங்ககளுக்குப் பயன்படுத்தப்படுவதில்லை. முனையளவுப் பருமக் காவிகளின் சராசரி அளவு 156,000 நிலைத்த எடைத் தொன்னளவு (DWT) ஆகும். எனினும், 400,000 DWT அளவு கொண்ட கப்பல்களும் (பொதுவாகத் தாதுப் பொருட்கள் எடுத்துச்செல்ல) கட்டப்படுவதுண்டு. மிகப் பெரிய அளவும், கூடிய மிதப்புயரமும் கொண்டிருப்பதால், மிகப்பெரிய ஆழம் கூடிய முனையங்களுக்கே இவை செல்ல முடியும்.
# தயோகார்பானிக் அமிலம்



**தயோகார்பானிக் அமிலம்** *(Thiocarbonic acid)* H<sub>2</sub>CS<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் அமிலமாகும். இது கார்பானிக் அமிலத்துடன் தொடர்புடைய ஒரு வேதிச்சேர்மம் ஆகும்.  

ஐதரோசல்பைடும் கார்பன் டை சல்பைடும் வினைபுரிந்து தொகுப்பு முறையில் தயோகார்பானிக் அமிலத்தை உருவாக்குகின்றன.:CS<sub>2</sub> + SH<sup>−</sup> → S<sub>2</sub>CSH<sup>−</sup>  
:S<sub>2</sub>CSH<sup>−</sup> + OH<sup>−</sup> → + H<sub>2</sub>O  

தயோ கார்பானிக் அமிலத்தைச் சூடாக்கும் போது சிதைவடைகிறது.  

:H<sub>2</sub>CS<sub>3</sub> → CS<sub>2</sub> + H<sub>2</sub>S<sub>(g)</sub>
# சீனப்பெருமம்

**சீனப்பெருமம்** (Chinamax) அல்லது **வாலிப்பெருமம்** (Valemax) என்பது, ஒரு கப்பல் அளவைத் தரம். இத்தரத்துக்கு இசைவான கப்பல்கள் சுமை ஏற்றியபடி இத்தரத்தை ஏற்றுக்கொள்ளும் பல்வேறு துறைமுகங்களுக்குச் செல்ல முடியும். இவ்வகைக் கப்பல்கள் ஆகக் கூடிய அளவாக 24மீ (79 அடி) மிதப்புயரத்தையும், 65 மீ (213 அடி) வளையளவையும், 360 மீ (1,180) நீளத்தையும் கொண்டிருக்கும்.  

}}
# மலாக்கா பெருமம்

**மலாக்கா பெருமம்** ஆங்கிலம்: *Malaccamax*) எனப்படுவது, 25 மீட்டர் (82 அடி) ஆழம் கொண்ட மலாக்கா நீரிணை ஊடாகச் செல்லக்கூடிய மிகப்பெரிய கப்பல் தரவகையைக் குறிக்கும். பருமக் காவிகளும், மீநிறைத் தாங்கிகளும் இந்த அளவுத் தரத்துக்கு அமையக் கட்டப் படுகின்றன.  

மிகப் பெரிய கச்சா எண்ணெய் காவிகளுக்கு (VLCC) இத்தரம் பயன்படுத்தப்படுகிறது. இவை அரேபியாவிலிருந்து சீனாவுக்கு எண்ணெயைக் கொண்டு செல்லக் கூடியன. வழமையான மலாக்கா பெரும எண்ணெய் தாங்கி மிகக் கூடிய அளவுகளாக, 333 மீ (1,093 அடி) நீளத்தையும், 60 மீ (197 அடி) வளை அளவையும், 20.5 மீ (67.3 அடி) மிதப்புயரத்தையும், 300,000 DWT தொன்னளவும் கொண்டது.  

## பிரச்சினைகள்

சில சீனப்பெருமக் *(Chinamax)* கப்பல்களும், பெரும்பாலான முனையளவுக் கப்பல்களும், மிகப் பெரிய கச்சா எண்ணெய் காவிகளும் மலாக்கா நீரிணையூடாகச் செல்ல முடியாது.  

சூயெசுப்பெருமம் *(Suezmax),* புதியபனாப்பெருமம் ஆகிய வகைக் கப்பல்கள் இதனூடாகச் செல்ல முடியும். மலாக்கா பெருமத்துக்குப் பிந்திய கப்பல்கள் இன்னும் தொலைவான மாற்று வழிகளில் செல்ல வேண்டியிருக்கும்.  

ஏனெனில், இந்தோனீசியத் தீவுகளான சாவாவுக்கும், சுமாத்திராவுக்கும் இடையில் அமைந்த சுண்டா நீரிணை போன்ற வழமையான கடல்வழிகள் பெரிய கப்பல்களுக்கு ஆழம் போதாதவை. இதனால் வேறு வழிகள் தேவைப் படுகின்றன:  

- லோம்போக் நீரிணை, மாக்காசார் நீரிணை, சிபூத்து வழி, மிந்தோரோ நீரிணை என்பன.

- ஓம்பாய் நீரிணை, பாண்டாக் கடல், சூலாத் தீவுக்கும் ஓபித் தீவுக்கும் இடையில் அமைந்த லிஃபாமாத்தோலா நீரிணை, மொலூக்காக் கடல் என்பன.

- ஆசுத்திரேலியாவைச் சுற்றிச் செல்லும் பாதை.
செயற்கையாக ஆழமாக்குவதன் மூலமும் பெரிய கப்பல்களுக்குப் பாதைகளை உருவாக்கலாம்:  

- மலாக்கா நீரிணையை ஆழப் படுத்துதல். குறிப்பாக அதன் மிகவும் ஆழம் குறைந்த பகுதியான சிங்கப்பூர் நீரிணையை ஆழப் படுத்தல்.

- முன்மொழியப்பட்டுள்ள கிரா கால்வாயை ஆழமாக்குதல். இதற்குக் கூடிய அளவு தோண்ட வேண்டி இருக்கும்.
# சூயெசுப்பெருமம்


**சூயெசுப்பெருமம்** (Suezmax) சுமை ஏற்றியபடி சூயெசுக் கால்வாய் ஊடாகச் செல்லக்கூடிய மிகப்பெரிய அளவுகளைக் கொண்ட கப்பல்தர வகையாகும். இது பெரும்பாலும், எண்ணெய் தாங்கிகளுக்கே பயன்படுத்தப்படுகிறது. சூயெசுக் கால்வாயின் கப்பலளவைக் கட்டுப்படுத்தும் காரணிகள் மிதப்புயரமும், சூயெசுக் கால்வாய்ப் பாலத்தின் உயரமும் ஆகும்.  

தற்போது இக்கால்வாயின் ஆழம், 2.1 மீ (66 அடி) மிதப்புயரம் கொண்ட கப்பல்கள் இதனூடாகச் செல்ல முடியும். இதனால், சில முழுச் சுமையேற்றிய மீநிறைத் தாங்கிகள் இதனூடாகச் செல்வதற்கு ஆழம் போதாது. இக்கப்பல்கள் இதனூடாகச் செல்வதற்கு முன் தமது சரக்கின் ஒரு பகுதியை வேறு கப்பல்களுக்கு மாற்றவேண்டும் அல்லது சூயெசுக் கால்வாயைப் பயன்படுத்தாமல் நன்னம்பிக்கை முனை ஊடாகச் செல்ல வேண்டும். கால்வாய் 2009ல் 18 மீட்டரில் இருந்து 20 மீட்டருக்கு (59 இலிருந்து 66 அடிக்கு) ஆழப்படுத்தப்பட்டது.  

சூயெசுப்பெருமக் கப்பல்களின் நிலைத்த எடை 160,000 தொன்களும், வளையளவு (அகலம்) 50 மீட்டரும் (164 அடி) ஆகும். சூயெசுக் கால்வாய்ப் பாலம் 70 மீட்டர் உயரம் என்பதால், கடல் மட்டத்துக்கு மேல் கப்பலின் அதிக பட்ச உயரம் 68 மீட்டர் (223.1 அடி). சூயெசுக் கால்வாய் ஆணையம், ஏற்றுக்கொள்ளத்தக்க அகலம், மிதப்புயரம் ஆகியவற்றைக் கொண்ட அட்டவணைகளை உருவாக்கியுள்ளது. இது மாறக்கூடியது.
# காடுகளின் பட்டியல்கள்

**காடுகளின் பட்டியல்கள்** (*Lists of forests*) இந்த கட்டுரையானது, காடுகளது பட்டியல்களை பட்டியலிடுகிறது.  

__NOTOC__  

| நாடு வாரியாக | அமெரிக்கவில் உள்ளது | மற்றவை | மேலும் காண்க | சான்றுகள் |
| --- | --- | --- | --- | --- |

### நாடு வாரியாக
- பிரேசில் தேசியக் காடுகளின் பட்டியல்
- டென்மார்க் காடுகளின் பட்டியல்
- பிரான்சு காடுகளின் பட்டியல்
- இந்தியக் காடுகளின் பட்டியல்
- அயர்லாந்து காடுகளின் பட்டியல்
- இசுரேல் காடுகளின் பட்டியல்
- லைபீரிய தேசியக் காடுகளின் பட்டியல்
- லிதுவேனியக் காடுகளின் பட்டியல்
- போலந்தின் காடுகள்
- செர்பியக் காடுகளின் பட்டியல்
- தென்னாப்பிரிக்கக் காடுகளின் பட்டியல்
- தாய்லாந்து வன பூங்காக்களின் பட்டியல்
- ஐக்கிய இராச்சியக் காடுகளின் பட்டியல்
- அமெரிக்க தேசியக் காடுகளின் பட்டியல்

### அமெரிக்கவில் உள்ளது

### மற்றவை

=
# இந்தியக் காடுகளின் பட்டியல்

**இந்தியக் காடுகளின் பட்டியல்** (*List of forests in India*) இந்த கட்டுரையானது, இந்தியாவில் உள்ள காடுகளின் ஒரு முழுமையற்ற பட்டியலாகும்.  

| பெயர் | படிமம் | அமைவிடம் | பரப்பளவு | குறிப்புகள் |
| --- | --- | --- | --- | --- |
| அபுஜ்மார் | சத்தீசுகர் | 3,900 கிமீ² | இந்த உள்ளடக்கும் ஒரு மலைப்பாங்கான காடாக உள்ள இது, நாராயண்பூர் மாவட்டம், பிஜப்பூர் மாவட்டம், மற்றும் தந்தேவாடா மாவட்டம் உள்ளிட்ட இந்தியாவின் பழங்குடியினரின் வீடாக இருக்கிறது. கோண்டு , முரியா, அபுஜ் மரியா, மற்றும் அல்பாஸ். |  |
| அன்னேகல் வளங்காப்புக் காடு | மேற்குத் தொடர்ச்சி மலைத்தொடர் |  |  |  |
| பைகுந்தபூர் காடு | துவார்ஸ், மேற்கு வங்காளம் | இது ஒரு தெராய் காடு |  |  |
| பாவ்நகர் அம்ரேலி வனம் | கிர் தேசியப் பூங்கா, அம்ரேலி மாவட்டம், குசராத் |  |  |  |
| பிடர்கனிகா சதுப்புநிலக் காடுகள் | ஒடிசா | 650 கிமீ² |  |  |
| துவைதக் காடு | தென்பகுதியில் காம்யகக் காடு |  |  |  |
| ஜகநரி வளங்காப்புக் காடு | கோயம்புத்தூர் |  |  |  |
| காம்யகக் காடு | குருதேசம் கரைகளில் சரசுவதி ஆறு | இனி இல்லை |  |  |
| குக்ரைல் வளங்காப்புக் காடு | இலக்னோ, உத்தரப் பிரதேசம் |  |  |  |
| மது காடு | வட இந்தியாவில், மேற்காக யமுனை ஆறு | இனி இல்லை |  |  |
| மோளை காடு | ஜோர்ஹாட் மாவட்டம், அசாம் | 1,360 ஏக்கர்கள் |  |  |
| மோளை காடு | பிரம்மபுத்திரா ஆறு | 550 எக்டேர் |  |  |
| நைமிசா காடு | கோமதி ஆறு, இடையே பாஞ்சாலம் மற்றும் கோசல நாடு, உத்தரப் பிரதேசம் | இனி இல்லை |  |  |
| நல்லமலைக் குன்று | கிழக்குத் தொடர்ச்சி மலைகள், ஆந்திரப் பிரதேசம் மற்றும் தெலுங்கானா |  |  |  |
| நன்மங்கலம் வன பகுதி | 320 எக்டேர்கள்
(மொத்தப் பரப்பளவு 2,400 எக்டேர்கள்) |  |  |  |
| புது அமரம்பலம் பாதுக்காக்கப்பட்டக் காடு |  |  |  |  |
| பிச்சாவரம் சதுப்பு நிலக் காடு | 1,100 எக்டேர்கள் | உலகின் இரண்டாவது மிகப்பெரிய அலையாத்தித் தாவரங்கள் காடு |  |  |
| சரண்டா காடு | 820 கிமீ² |  |  |  |
| வண்டலூர் காப்புக் காடு | } |  |  |  |
# பனாப்பெருமம்


**பனாப்பெருமம்** (Panamax), **புதுப்பனாப்பெருமம்** (Neopanamax) என்பன பனாமாக் கால்வாய் ஊடாகப் பயணிக்கும் கப்பல்களுக்கான அளவு வரையறைகளைக் குறிக்கும் தரப்பாடு ஆகும். முன்னர் இந்த அளவு வரையறைகளும் பிற தேவைகளும் "கப்பல்களுக்கான தேவைகள்" என்னும் தலைப்பில் பனாமாக் கால்வாய் ஆணையத்தினால் வெளியிடப்பட்டிருந்தது. இந்த ஆவணத்தில், அதிவறட்சிப் பருவகால வரையறைகள், உந்துகை, தொலைத்தொடர்பு, விபரமான கப்பல் வடிவமைப்பு போன்றவை குறித்த விடயங்களும் இடம்பெற்றிருந்தன.  

ஏற்புடைய அளவுகள், கால்வாய்ப்பூட்டு அறையின் நீளமும் அகலமும், கால்வாயில் உள்ள நீரின் ஆழம் ஆகியவற்றில் தங்கியிருந்தது. கால்வாய்க்குக் குறுக்கே அமெரிக்காக்கள் பாலம் அமைக்கப்பட்டபின் அதன் உயரமும் அளவுகளைத் தீர்மானிக்கும் ஒரு காரணியானது. இத்தரப்பாடு பனாமாக் கால்வாயூடாகச் செல்லக்கூடிய கப்பல்களுக்கான அளவுகளுக்கான தெளிவான வரையறைகளைத் தருவதால், இது சரக்குக் கப்பல்கள், கடற்படைக் கப்பல்கள், பயணிகள் கப்பல்கள் ஆகியவற்றின் வடிவமைப்பிலும் தாக்கத்தை ஏற்படுத்தியது.  

பனாப்பெருமத் தரப்பாடு 1914ல் பனாமாக் கால்வாய் திறக்கப்பட்ட காலத்திலிருந்து பயன்பாட்டில் இருந்தது. 2009ல் பனாமாக் கால்வாய் ஆணையம் புதுப்பனாப்பெருமத் தரப்பாட்டை வெளியிட்டது. இது முன்னைய இரண்டு கால்வாய்ப்பூட்டுக்களிலும் பெரிதான மூன்றாம் கால்வாய்ப்பூட்டுத் தொகுதி திறக்கப்பட்ட 26 யூன் 2016ல் இருந்து புழக்கத்துக்கு வந்தது.  

அதிகூடிய அளவுகளைக் கொண்ட கப்பல்களின் எண்ணிக்கை அதிகரித்து வருவது, கால்வாயில் பிரச்சினைகளை ஏற்படுத்துகின்றது. பனாப்பெருமக் கப்பல்கள் கால்வாயுடன் நெருக்கமான பொருந்துதன்மை கொண்டவையாக இருப்பதால், கால்வாய்ப்பூட்டுகளுக்குள் துல்லியமான கட்டுப்பாடு தேவையாக உள்ளது. இதனால் பூட்டுகளுக்குள் கப்பல்கள் அதிக நேரம் செலவிடவேண்டி இருப்பதுடன், பயணம் பகலிலேயே நடைபெறவேண்டியும் உள்ளது. இங்கு அமைந்துள்ள குலேபிரா வெட்டுப் பகுதியில், எதிர்த் திசைகளில் வரும் பெரிய கப்பல்கள் ஒன்றையொன்று கடந்து செல்ல முடியாததால், கால்வாய் ஒன்றுவிட்டு ஒரு நாள் மாறிமாறி ஒருவழிப் பாதையாகவே செயற்படவேண்டியும் உள்ளது.  

## கப்பல் அளவுகள்

பனாப்பெருமம் முதன்மையாகக் கால்வாயின் தொடக்க கால்வாய்ப்பூட்டு அறைகளின் அளவுகளிலேயே தங்கியுள்ளன. இவை ஒவ்வொன்றும் 110 அடி (33.53 மீ) அகலமும், 1,050 அடி (320.04 மீ) நீளமும், 41.2 அடி (12.56 மீ) ஆழமும் கொண்டவை. ஒவ்வொரு கால்வாய்ப்பூட்டு அறையினதும் பயன்படு நீளம் 1000 அடி (304.8 மீ). கால்வாய்ப்பூட்டு அறைக்குள் இருக்கக்கூடிய நீரின் ஆழம் வேறுபடும், ஆனால், பெட்ரோ மிகுவேல் கால்வாய்ப்பூட்டின் தெற்குப் பகுதியில் மிகக் குறைவான ஆழம் காணப்படும். இது 41.2 அடி (12.56 மீ) ஆழமானது. மிராபுளோரசு ஏரி மட்டத்தில் ஆழம் 54 அடி 6 அங்குலம் (16.61 மீ). பல்போவாவில் அமைந்துள்ள அமெரிக்காக்கள் பாலத்தின் உயரமே பனாப்பெருமம், புதுப்பனாப்பெருமம் ஆகிய வகைக் கப்பல்களின் மொத்த உயரத்தைக் கட்டுப்படுத்தும் காரணியாக உள்ளது. சரியான உயரம் நீர் மட்டத்தில் தங்கியுள்ளது.  

இவ்விரு தரப்பாடுகளின் கீழ் ஏற்புடைய கப்பல்களின் அதிகூடிய அளவுகள் வருமாறு: பெட்ரோ மிகுவேல் கால்வாய்ப்பூட்டின் கீழ் (கடற்கரைப் பக்கம்) வாயிலே இதன் பௌதிக எல்லை. அதி வரட்சிக் காலத்தில் கட்டுன் ஏரியில் நீர் மட்டம் குறைவாக இருக்கும்போது, ஏற்புடைய மிதப்புயரம் குறைக்கப்படலாம். கப்பல்களில் சரக்கேற்றும் திட்டங்களில் உகந்த நடவடிக்கைகளை எடுப்பதற்கு நேரம் வழங்குவதற்காக, இவ்வாறான கட்டுப்பாடுகள் மூன்று கிழமைகளுக்கு முன்பே அறிவிக்கப்படும்.  

புதுப்பனாப்பெருமத் தரத்தின்படி ஏற்புடைய மிதப்புயரம் அளவுக்குக் கூடியுள்ளது.
# 2-ஐதராக்சி-5-மெத்தாக்சிபென்சால்டிகைடு



**2-ஐதராக்சி-5-மெத்தாக்சிபென்சால்டிகைடு** *(2-Hydroxy-5-methoxybenzaldehyde)* என்பது C<sub>8</sub>H<sub>8</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இது பீனாலிக் ஆல்டிகைடான வனில்லின் சேர்மத்தின் மாற்றியன் ஆகும்.  

## தொகுப்புமுறை

4-மெத்தாக்சிபீனால் ரீமர் – டைமான் வினையில் ஈடுபடுவதால் 79% 2-ஐதராக்சி-5-மெத்தாக்சிபென்சால்டிகைடு உருவாகிறது.
# பலேடியம் அசிட்டைலசிட்டோனேட்டு



**பலேடியம் அசிட்டைலசிட்டோனேட்டு** *(Palladium acetylacetonate)* என்பது Pd(C<sub>5</sub>H<sub>7</sub>O<sub>2</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பலேடியம்(II) அசிட்டைலசிட்டோனேட்டு' என்ற பெயராலும் இச்சேர்மம் அழைக்கப்படுகிறது. பலேடியம் தனிமத்தின் அசிட்டைலசிட்டோனேட்டு அணைவுச் சேர்மமான இச்சேர்மம் மஞ்சள் நிற திண்மமாகக் காணப்படுகிறது. வணிக முறையாகவும் விற்பனைக்கு கிடைக்கும் பல்லேடியம் அசிட்டைலசிட்டோனேட்டு கரிமத் தொகுப்பு வினைகளில் ஒரு முன்னோடி வினையூக்கியாகச் செயல்படுகிறது. சமதள வடிவத்துடன் D2h சீரொழுங்குப் படிகமாக இது காணப்படுகிறது .
# பத்திரி



**பத்திரி**, **காட்டுச் சாதிக்காய்** (*MYRISTICA MALABARICA*) இது மைரிச்டிசு (Myristicaceae) என்ற குடும்பத்தைச் சார்ந்த பூக்கும் தாவரம் ஆகும். இத்தாவரம் தற்போதைய நிலையில் அழிவாய்ப்பு இனப் பட்டியலில் இடம்பெற்றுள்ளது. இது சாதிக்காய் போன்ற குணத்தைப் பெற்றுள்ளது. இதன் இலைகள் ஆயுர்வேதத்தில் வேதிச்சிகிச்சைக்கும் அழற்சி நீக்கியாகவும் பயன்படுகிறது. இதன் மரப்பட்டை பச்சை கலந்த கருப்பு நிறத்திலும், ஒருசில சிகப்பு நிறத்திலும் காணப்படுகிறது. இது 25 மீற்றர்கள் வரை வளருகிறது.  

இதன் பூர்வீகம் இந்தியாவில் அமைந்துள்ள மேற்குத் தொடர்ச்சி மலைத்தொடர் பகுதியாகும். இவை பொதுவாக சதுப்பு நிலங்களிலும் தாழ்வான பகுதிகளிலும் வளர்கின்றன.  

## ஆதாரங்கள்
- CAMP Workshops on Medicinal Plants, India 1998. *Myristica malabarica*. 2006 IUCN Red List of Threatened Species. Downloaded on 22 August 2007.

## மேலும் பார்க்க
- http://www.biotik.org/india/species/m/myrimala/myrimala_en.html for more information
# வெள்ளைப்போளம்


ஒரு சில பகுதியில் காணப்படும் இம்மரத்தின் பிசின்.]]  
.)]]  
**வெள்ளைப்போளம்** (*MYRRH*) இது பூக்கும் வகையைச் சார்ந்த முட்களுடைய மரம் ஆகும். இதிலிருந்து கிடைக்கும் பிசின் ஒரு இயற்கை பசையாகப் பயன்படுகிறது. மேலும் இதன் பிசின் கொண்டு போதை பொருட்களும் தயாரிக்கப்படுகிறது. பழைய வேதாகம காலத்தில் இதன் பிசின் கொண்டு நறுமண திரவியங்களைத் தயாரித்து அரசர்கள் உபயோகப்படுத்தியுள்ளனர்.  

மேலும் புதிய ஏற்பாட்டின் கருத்துப்படி மூன்று ஞானிகள் குழந்தை இயேசுவிற்களித்த பரிசுப்பொருட்களில் *வெள்ளைப்போளமும்* ஒன்றாகும். அவர் சிலுவையில் அறையப்படுவதற்கு முன்னர் அவருக்கு இந்த மரத்திலிருந்து தயாரிக்கப்பட்ட பானம் வழங்கப்பட்டது. புதிய ஏற்பாட்டின்படி இயேசு இறந்தபோது அடக்கம் செய்யும்போது யோசேப்பிற்கு நிக்கதேம் உதவி செய்தார். அப்போது இந்த மரத்தினால் தயாரிக்கப்பட்ட நறுமணப்பொருளோடு இயேசுவின் உடல் அடக்கம்கூ செய்யப்பட்டதாக கூறப்படுகிறது.
# கியூ-பெருமம்

**கியூ-பெருமம்** அல்லது **கத்தார்-பெருமம்** என்பது ஒரு வகைக் கப்பல், குறிப்பாக இது மென்தகட்டுவகை நீர்மமாக்கிய இயற்கை வளிமம் காவியைக் குறிக்கிறது. இது கத்தாரில் உள்ள நீர்மமாக்கிய இயற்கை வளிம முனையங்களுக்கு வரக்கூடிய மிகப்பெரிய கப்பல் வகையாகும். கியூ-பெருமக் கப்பல்களே உலகின் நீர்மமாக்கிய இயற்கை வளிமம் காவிகளுள் மிகவும் பெரியது.  

## நுட்ப விபரங்கள்
கியூ-பெரும அளவு கொண்ட கப்பலொன்றின் அதிகூடிய நீளம் , அகலம் , உயரம் , மிதப்புயரம் .  

இவ்வகைக் கப்பல்கள் நீர்மமாக்கிய இயற்கை வளிமக் கொள்ளளவு கொண்டவை. இது இயற்கை வாயுவுக்குச் சமமானது. இக்கப்பல்கள் இரண்டு வேகம் குறைந்த டீசல் இயந்திரங்களால் இயங்குகின்றன. இவை வழமையான நீராவிச் சுழலிகளைவிடச் செயற்றிறன் கூடியவையும், சூழலில் குறைந்த தாக்கத்தை விளைவிப்பனவுமாக உள்ளன.  

ஆவியாகும் வளிமத்தை மீளவும் நீர்மமாக்கிச் சரக்குத் தாங்கிகளுக்கு அனுப்புவதற்காக கியூ-பெருமக் கப்பல்களில் மீள்நீர்மமாக்கும் வசதிகள் பொருத்தப்பட்டுள்ளன. இவ்வசதி, நீர்மமாக்கிய இயற்கை வளிமத்தின் இழப்பைக் குறைத்து, பொருளாதார, சூழலியல் பயன்களை வழங்குகிறது.  

கியூ-பெருமக் கப்பல்கள் 40% குறைந்த ஆற்றல் தேவையைக் கொண்டுள்ளதுடன், வழமையான நீர்மமாக்கிய இயற்கை வளிமம் காவிகளைவிட குறைந்த கரிமத்தை வெளியிடுவதாகவும் கணிக்கப்படுள்ளது.
# ஐசோபியூட்டைல் பார்மேட்டு



**ஐசோபியூட்டைல் பார்மேட்டு** *(Isobutyl formate)* C<sub>5</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிம எசுத்தரான இச்சேர்மம் 2-மெத்தில்புரோப்பைல்மெத்தனோயேட்டு என்ற பெயராலும் அழைக்கப்படுகிறது. ஐசோபியூட்டனாலுடன் பார்மிக் அமிலத்தைச் சேர்த்து நீரிய கரைசலாக்கும் பொழுது ஐசோபியூட்டைல் பார்மேட்டு உருவாகிறது. கந்தக அமிலம் இவ்வினையில் ஒரு வினையூக்கியாகச் செயல்படுகிறது. ஈதரைப் போல மெல்லிய பழச்சுவையும் இனிப்புச் சுவையும் கொண்டிருப்பதால் நறுஞ்சுவைக்காகவும் நறுமணத்திற்காகவும் ஐசோபியூட்டைல் பார்மேட்டு பயன்படுத்தப்படுகிறது
# பெண்டைல் எக்சனோயேட்டு


**பெண்டைல் எக்சனோயேட்டு** *(Pentyl hexanoate)* C<sub>11</sub>H<sub>22</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆப்பிள் மற்றும் அன்னாசிப்பழத்தில் இந்த எசுத்தர் காணப்படுகிறது. பழங்களில் காணப்படும் பென்டைல் பியூட்டைரேட்டு, பென்டைல் பென்டனோயேட்டு போன்ற சேர்மங்களுடன் பெண்டைல் எக்சனோயேட்டு நெருங்கிய தொடர்பு கொண்ட சேர்மமாக விளங்குகிறது.